NMB: Vingers heen en weer gewys oor 'tenderbedrog' | Netwerk24
Wie is die gevangenes wat vrygelaat gaan word?
Honderde, indien nie duisende verhoorafwagtendes wat van minder ernstige misdrywe, soos onder meer winkeldiefstal, diefstal, die besit van dwelms, dronkbestuur en bedrog aangekla is, gaan binne die volgende paar dae en weke uit die land se tronke vry
Sport gaan voort wyl president sê vodka, sauna troef Covid-19
Die Covid-19-pandemie het die sportwêreld tot stilstand gedwing, maar een spesifieke Europese sokkerliga gaan sonder om te skroom voort.
Bly fiks en viets met Lerena se program
Wanneer die bokser Kevin Lerena jou vertel dat 'n ware kampioen "altyd 'n manier" vind, weet jy dat ook jy in hierdie tyd van isolasie geen rede het om oefening by die voordeur uit te smyt nie.
KYK: McEnroe se broer toets positief vir Covid-19
Die Davisbeker-wenner en voormalige Amerikaanse kaptein Patrick McEnroe het bekendgemaak hy het positief getoets vir die Covid-19-virus, maar sê hy voel gesond en toon nie meer simptome nie.
Ook Moody's gradeer SA banke as 'rommel'
Die kredietgraderingsagentskap Moody's Investors Service het met die mes ingeklim onder Suid-Afrikaanse maatskappye se skuldgraderings.
Tyd vir SA om IMF toe te gaan – IFF
Die bekende Institute of International Finance (IIF) glo dis nou tyd vir SA om by die IMF aan te klop.
Kaarte 3 keer minder gebruik ná inperking
Suid-Afrikaners het behoorlik die winkels leeggekoop voordat die staat van inperking in werking getree het en daarna tuisgebly.
Inperking: Hulp aan mense in 'zombiewêreld'
Wat hulle sou gebruik vir die utopiese speeldorpie by AfrikaBurn, word nou ingespan om verligting te bring in die "zombiewêreld" waarin hawelose mense in 'n dwaal rondbeweeg, sê Robert Weinek aan Murray La Vita.
'Bond'-aktrise gesond ná Covid-19
Olga Kurylenko, die Oekraïense aktrise en model, wat van die koronavirussiekte (Covid-19) herstel het, het gesê mense moet besef dat dokters nie enige medikasie vir die siekte voorskryf nie.
Lochner rokjagter in 'Huis Lelieveld'
Die akteur Lochner de Kock maak Maandag sy buiging as 'n "outydse Don Juan wat die aftreeoord met die Playboy Mansion verwar" in die tweede reeks van die kykNET-komedie Huis Lelieveld.
As jy die ATKV-Tienertoneelkompetisie die afgelope nege jaar misgeloop het, kan jy nou al die hoogtepunte gratis aanlyn fuifkyk.
NMB: Vingers heen en weer gewys oor 'tenderbedrog'
Deur Lynn Williams 21 Februarie 2020 21:36
Die ANC se Andile Lungisa moes aan sy party gaan verduidelik waarom hy misdadige aanklagte in die gesig staar oor sy beweerde inmenging by 'n munisipale tender van die Nelson Mandelabaai-metro.
Jonathan Lawack, DA-raadslid en voormalige speaker van die metroraad, het Donderdag 'n strafregtelike klag hieroor teen Lungisa by die Humewood-polisiekantoor ingedien.
Lawack het daarop besluit omdat Lungisa volgens hom doelbewus die Munisipale Finansiële Bestuurswet oortree het.
Volgens Lawack dien 'n brief wat onlangs na bewering deur Lungisa uitgestuur is en waarin hy eienaars van plaaslike maatskappye vra om vir die bou van 'n konstruksie-aanleg te tender, as bewys van die inmenging en bedrog wat glo voorgekom het.
Andile Lungisa Foto: Theo Jeptha/Argief
Ingevolge wetgewing is raadslede nie veronderstel om betrokke te raak by enigiets wat met tenders verband hou nie. Hulle mag ook nie inmeng by die metro se verskaffingsketting nie.
Luyolo Nqakula, die ANC se streekskoördineerder in Nelson Mandelabaai, sê die ANC het by wyse van medianavrae bewus van die brief geword.
Volgens Nqakula het Lungisa die ANC verseker die brief is vals en dat hy dit nie geskryf of uitgestuur het nie.
Hy het sy vinger gewys na 'n lid van sy span en Rosie Daaminds, die burgemeesterskomiteelid vir paaie en vervoer.
Nqakula sê Daaminds is ook ingeroep oor die aangeleentheid. Sy het op haar beurt gesê sy is op geen manier betrokke by die skryf van die brief nie, en sy het skriftelik bewyse aan die stadsbestuurder gestuur om haar onskuld te staaf.
Volgens Nqakula het dit aan die lig gekom dat 'n lid van die EFF betrek word by die beweerde bedrog, wat daartoe gelei het dat R150 000 glo van hande verwissel het.
"Die saak gaan aangemeld word by die polisie en misdadige klagtes gaan aanhangig gemaak word. Die ANC wil 'n beroep doen op die EFF om teen sy lid op te tree."